Bosna i Hercegovina

Federacija Bosne i Hercegovine

ŽUPANIJA POSAVSKA

Ministarstvo zdravstva i socijalne politike

#### Povjerenstvo za provođenje postupka po javnom pozivu

Broj: 07-31-111/24

Orašje, 19.02.2024. godine

Na temelju članka 56. Zakona o organizaciji organa uprave u Federaciji BiH („Službene novine Federacije BiH“, broj: 35/05) i POGLAVLJA IV. 1. Programa utroška sredstava utvrđenih Proračunom Županije Posavske za 2024. godinu na poziciji Grant za udruge roditelja djece s posebnim potrebama („Narodne novine Županije Posavske“, broj: 1/24), Ministarstvo zdravstva i socijalne politike Županije Posavske objavljuje:

J A V N I P O Z I V

za dodjelu sredstava iz Proračuna Županije Posavske za 2024. godinu udrugama osoba s posebnim potrebama

I

Predmet ovog Javnog poziva je dodjela sredstava iz Proračuna Županije Posavske za 2024. godinu („Narodne novine Županije Posavske“, broj: 20/23) s pozicije Grant za udruge roditelja djece s posebnim potrebama u ukupnom iznosu od 130.000,00 KM.

II

Pravo sudjelovanja imaju udruge osoba s posebnim potrebama (u daljnjem tekstu: udruge) koje su upisane u registar udruga Ministarstva pravosuđa i uprave Županije Posavske i djeluju na području Županije Posavske.

III

Kriteriji za dodjelu sredstava iz točke I. Javnog poziva su:

1. Opći kriteriji:

* registracija udruge u Ministarstvu pravosuđa i uprave Županije Posavske najmanje dvije godine prije podnošenja prijave na javni poziv,
* ispunjenje obveza u svezi podnošenja pisanog (opisnog) i financijskog izvješća o namjenskom utrošku sredstava za posljednju godinu u kojoj su dodjeljena sredstva iz Proračuna Županije Posavske,
* program rada za tekuću godinu koji obavezno treba da sadrži plan i vremensku dinamiku planiranih aktivnosti, sredstva za bruto plaće uposlenika ili na drugi način angažiranih osoba, te sredstva za materijalne troškove,
* organiziranost i broj članova udruge,
* ostvareni rezultati u dosadašnjem radu.

1. Posebni kriteriji:

* broj i vrste usluga koje pruža udruga,
* broj djece koja imaju stalni, dnevni ili povremeni boravak u udruzi,
* stručni kadar uposlen odnosno angažiran za edukaciju, rehabilitaciju i osnaživanje osoba sa posebnim potrebama,
* materijalno-tehnička osposobljenost prostora udruge za provođenje planiranih aktivnosti,
* projekti i aktivnosti koji značajno doprinose poboljšanju položaja osoba s posebnim potrebama u Županiji Posavskoj.

IV

Postupak po javnom pozivu provodi povjerenstvo koje imenuje rukovoditelj Ministarstva zdravstva i socijalne politike Županije Posavske (u daljnjem tekstu: Ministarstvo). Nakon provedenog postupka po javnom pozivu povjerenstvo je dužno izvršiti rangiranje podnesenih prijava u skladu sa utvrđenim općim i posebnim kriterijima iz ovog javnog poziva i dostaviti Vladi Županije Posavske rang listu s preporukom za dodjelu sredstava. Odluku o dodjeli sredstava donosi Vlada Županije Posavske.

V

Korisnici financijskih sredstava dužni su Ministarstvu dostaviti izvješće o namjenskom utrošku sredstava do 31.siječnja 2025.godine.

VI

Prijava mora sadržavati:

1. popunjen prijavni obrazac,
2. Izvadak iz Registra u kojem je udruga upisana ne starije od tri mjeseca (original ili ovjerena kopija),
3. dokaz o predanom završnom računu Financijsko-informatičkoj agenciji za 2023.godinu (ovjerena kopija bilance stanja i bilance uspjeha).
4. Izvješće o radu udruge iz prethodne godine,
5. Program rada udruge za 2024. godinu.

VII

Prijavni obrazac nalazi se na službenoj internet stranici [www.zupanijaposavska.ba](http://www.zupanijaposavska.ba/) i isti se može dobiti u Ministarstvu – ured broj 27, tel./fax. 031/713-345.

VIII

Prijava na javni poziv, s traženom dokumentacijom, dostavlja se u roku od 15 dana, računajući od 19.02.2024.godine, kao dana objave ovog javnog poziva na službenoj internet stranici Vlade Županije Posavske.

IX

Prijavu u zatvorenom omotu dostaviti osobno ili preporučenom poštom na adresu:

Ministarstvo zdravstva i socijalne politike Županije Posavske

Obilaznica, Jug I bb

76270 Orašje

uz napomenu: „ Prijava na javni poziv za dodjelu sredstava iz Proračuna Županije Posavske za 2024. godinu udrugama osoba s posebnim potrebama“.

Nepotpune i nepravodobne prijave neće se razmatrati.

Ministarstvo zadržava pravo poništenja ovog javnog poziva do odabira korisnika sredstava, bez obveza pismenog ili usmenog obrazloženja kao i bez obveza plaćanja troškova za podnošenje prijava po javnom pozivu.

Udruge koje su Ministarstvu dostavile izvješće o radu za prethodnu godinu, kao i program rada za tekuću godinu, nisu dužne iste dostaviti po ovom javnom pozivu.

M I N I S T A R

Damir Živković, mag.oec